PATVIRTINTA

 Vilniaus rajono savivaldybės

 Administracijos direktorės

 2023 m. kovo 1 d.

 įsakymu Nr. A27(1)-595

 Priedas Nr. 22

**Vilniaus rajono savivaldybės administracijos Zujūnų seniūnijos**

**2023 m. veiklos planas**

1. **Vilniaus rajono savivaldybės administracijos Zujūnų seniūnijos aplinka.**

1.1. Seniūnijos plotas, miestelių, kaimų trumpa charakteristika.

Zujūnų seniūnija, kurios centras yra Zujūnų kaimas, yra šalia Lietuvos sostinės Vilniaus miesto, faktiškai - vakarinis Vilniaus priemiestis. Zujūnų seniūnija nutolęs nuo sostinės 11 km. Seniūnija ribojasi su Avižienių, Sudervės seniūnijomis, Vilniaus miesto Pašilaičių ir Pilaitės seniūnijomis bei Trakų rajonu. Seniūnijos teritorijos plotas yra 6300 ha, jos teritorijoje yra 45 kaimai. Savo gyvenamąją vietą seniūnijoje deklaravo 9 081 gyventojas, nors faktiškai gyventojų skaičius gali siekti 12 000. Didžiausios gyvenvietės: seniūnijos centras Zujūnai, Buivydiškės, Antežeriai, Gineitiškės. Paskutiniais metais seniūnijoje intensyviai statomi gyvenamieji namai, dėl ko didėja gyventojų skaičius, plečiasi kaimai Tokiu pavyzdžiu gali būti Platiniškės, Papiškės, Pūstalaukiai, Balandiškės, Geležiai, Grioviai ir kt.

 1.2. Seniūnijos gyventojai (einamųjų metų sausio 1 d. duomenimis).

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 5861 |
| Pensinio amžiaus | 1262 |
| Vienišų asmenų | 118 |
| Vienišų nusenusių | 25 |
| Daugiau nei 75 m. amžiaus | 467 |
| Suaugusiųjų neįgaliųjų | 150 |
| Vaikų su negalia iki 18 m. | 13 |
| Darbingo amžiaus neįgaliųjų | 150 |
| Socialinę atskirtį patiriančios šeimos | 33 |

 1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Seniūnija yra padalinta į 10 seniūnaitijų:

**Zujūnų** (Zujūnų k.) - seniūnaitė Danuta Toločkienė;

**Antežerių**  (Antežerių k.) - seniūnaitė Janina Naus;

**Gineitiškių**  (Gineitiškių k., Pašilaičių k.) - seniūnaitė Kristina Stefanovič;

**Koplyčninkų** (Koplyčninkų k., Vaivadiškių k., Karveliškių k., Girulių k., Naujosios k., Papiškių k.) – seniūnaitė Olga Griškevič;

**Buivydiškių** (Buivydiškių k.) - seniūnaitė Malgožata Juškevič;

**Čekoniškių** (Čekoniškių k., Šilėnų k., Leičių k., Prapuolų k., Virbeliškių k., Mozūriškių k., Naujosios Rėvos k., Samanynės k., Saidžių k., Sviliškių k.) - seniūnaitis Gžegož Buinovski;

**Bieliūnų** (Bieliūnų k., Užlandžių k., Smiglių k., Pasenių k., Griovių k., k., Vilkeliškių k., Raišių k., Naujakiemio k., Platiniškių k., Kriaučiūnų k., Vaičiuniškių k.) - seniūnaitis Marek Žukovskij

**Gelažių** (Gelažių k., Maskoliškių k., Balandiškių k., Pūstalaukio k., Pilikonių k., Medžiakalnio k., Lapaučiškių k., Bogdaniškių k., Augustų k., Medvediškių k.) - seniūnaitė Teresa Pietras.

**Papiškių** (Papiškių k.) – Ruslan Adaškevič.

**Gudelių** (Gudelių, Dvarykščių k., Salotės k.) – Jolanta Lukoševičienė.

**Zujūnų seniūnijoje veikiančios kaimo bendruomenės**: Zujūnų kaimo buvusių žemės savininkų bendruomenė (pirmininkė Gelena Zacharevič), Zujūnų bendruomenės centras (pirmininkė Rima Dubickaja), Gudelių kaimo bendruomenė „Gudelių slėnis“ (pirmininkas Tadeuš Volkanovski); Buivydiškių bendruomenė (pirmininkas Artūras Sundejevas), Šilėnų bendruomenė (pirmininkas Gintautas Vidžiūnas), Čekoniškių kaimo bendruomenė (pirmininkas Jan Ornovski).

 1.4. Švietimo įstaigos (pavadinimas, vaikų sk., pagrindinė informacija apie įstaigą).

Zujūnų seniūnijos teritorijoje veikia 1 gimnazija, 1 gimnazijos skyrius, 1 pradinė mokykla, 1 pagrindinė mokykla, 1 darželis, 1 kolegija:

- Vilniaus rajono Zujūnų gimnaziją lanko 177 mokiniai, dėstoma lenkų kalba.

- Vilniaus rajono Zujūnų gimnazijos Čekoniškių pagrindinio ugdymo skyrių lanko 17 mokinių, dėstoma lenkų kalba.

- Buivydiškių mokyklą-darželis lanko 40 mokinių, dėstoma valstybine kalba.

- Buivydiškių pagrindinė mokyklą lanko-461 mokiniai, dėstoma valstybine kalba.

- Buivydiškių pagrindinės mokyklos Čekoniškių skyrius lanko 12 mokinių, dėstoma valstybine kalba

- Buivydiškių vaikų darželį lanko 34 vaikai, dėstoma valstybine kalba.

- Vilniaus kolegijos Agrotechnologijos fakultete Buivydiškėse studijuoja 379 studentai, dėstoma valstybine kalba.

 1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Zujūnų daugiafunkcinis kultūros centras; Čekoniškių verbų ir buities seklyčia; Vilniaus rajono savivaldybės Centrinė biblioteka, Zujunu filialas (Zujūnų struktūrinis padalinys, Vilniaus r. SCB) Zujūnų seniūnijoje veikia ansambliai: „Cicha Nowinka“, „Kresowy Płomień”, „Seni draugai“, „Verdenė“ ir „Ciechanowiszczanka“. Minėti ansambliai aktyviai dalyvauja renginiuose, kuriuos organizuoja Zujūnų seniūnija.

 1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Seniūnijoje yra 10 kapinių. Iš jų katalikų kapinės: Leičių, Pūstalaukių, Koplyčininkų, Vaivadiškių, Papiškių, Raišių, Dvarykščių, Šilėnų, Bieliūnų, sentikių kapinės Antežerių.

Išnešiojamoji ir išvežiojamoji prekyba Zujūnų seniūnijos teritorijoje:

1. Buivydiškių g. 3 Zujūnų k., (šalia seniūnijos administracinio pastato);

2. Vaivadiškių k.;

3. Leičių k.;

4. Šilėnų k.;

5. Prapuolų k;

6. Pūstalaukio k.

Prekyba naudotomis prekėmis:

1. A.Mickevičiaus g.165, Čekoniškių k. (prie maisto prekių parduotuvės).

Prekyba renginių metu:

1. Mokyklos g.1, Zujūnų k. (prie Zujūnų vidurinės mokyklos);

2. Ąžuolų g. 3, Buivydiškių k. (prie Buivydiškių pagrindinės mokyklos).

Beržų g. 2A.

Prekyba prie kapinių (gėlėmis, vainikais, žvakėmis):

1. Šilėnų k.(bažnyčios aikštėje, prie Šilėnų kaimo bažnyčios).

 1.7. Seniūnijos teritorijoje esančios įmonės (veiklos pobūdis, darbuotojų sk.).

UAB „Lietpak“ pakavimo medžiagų gamyba iš polimerinių plėvelių - 610 darbuotojų. UAB „Palink“ maisto parduotuvė - 12 darbuotojų. UAB „Kamion“ konditerijos gaminių gamyba - sausainiai, bandelės, kepykla-20 darbuotojų. UAB „BROLIMO‘ maisto produktų mažmeninė prekyba - 37 darbuotojai. UAB „GUDALIJA“ medienos pjovimas ir apdorojimas, 10 darbuotojų. UAB „Saurida“ degalinė - padalinys, UAB “Heldona“ ūkinių prekių parduotuvė - 4 darbuotojai, esančios Zujūnų kaime. T. Andrijauskienės kaimo turizmo sodyba Užlandžių kaime veikianti pagal verslo liudijimą (vienas darbuotojas-savininkė). Dėka veikiančių įmonių sumažėjo bedarbių skaičius tarp seniūnijos gyventojų.

1. **Vilniaus rajono savivaldybės administracijos Zujūnų seniūnijos vidinė struktūra, valdomi ištekliai.**

 2.1. Zujūnų seniūnija yra Vilniaus rajono savivaldybės administracijos struktūrinis teritorinis padalinys, veikiantis *Vilniaus rajono* aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla *Vilniaus rajono savivaldybės administracijos* Zujūnų seniūnija siekia plėsti infrastruktūrą (vandens bei nuotekų tinklų gerinimas), atlikti vietinės reikšmės kelių ir gatvių priežiūros darbus, užtikrinti vietinių kelių bei gatvių apšvietimo tinklų priežiūrą, užtikrinti viešųjų erdvių tvarkymą, gerinti socialinio aptarnavimo kokybę, aktyvinti kultūrinį, sportinį, turistinį bei dvasinį gyvenimą; saugoti ir puoselėti dvasines, istorines vertybės, krašto tradicijas; telkti bendruomenę bendroms akcijoms, renginiams, šventėms; mažinti seniūnijos gyventojų socialinę atskirtį.

 2.2. Seniūnijos vidinė struktūra (darbuotojų skaičius, pareigos).

Zujūnų seniūnijoje pareigybių skaičius - 14,5, dirba 17 darbuotojų, administracinį darbą dirba 7 darbuotojai. 1 asmuo turi aukštąjį universitetinį magistro išsilavinimą, 4 - aukštąjį universitetinį, 5 - aukštesnįjį, 7 - spec. vidurinį:

Seniūnas - Miroslav Gajevski;

Vyriausioji raštvedė - Kristina Stefanovič;

Vyresnioji finansininkė - Zuzana Tribocka;

Vyresnioji socialinio darbo organizatorė - Rima Dubickaja;

Vyresnioji specialistė - Alicija Korenikova;

Vyresnioji specialistė – Tatjana Višnevska;

Vyresnioji specialistė (žemės ūkio klausimais) - Malgožata Stankevič;

Kapinių prižiūrėtoja- Alina Satkevič;

Kapinių prižiūrėtoja- Galina Nazaruk

Kapinių prižiūrėtoja – Kristina Jačnik;

Kapinių prižiūrėtoja – Zofija Tylingo;

Kapinių prižiūrėtoja – Lucija Višnevskaja

Kapinių prižiūrėtoja – Bronislava Volodko

Valytoja - Galina Nazaruk;

Kiemsargis - Rišard Kunickij iki 2023-01-17

Kiemsargis -Vytautas Liubeckas;

Elektrikas – Viktor Suboč.

 2.3. Seniūnijos turtas apskaitomas seniūnijos balanse, lėšos.

Seniūnijos turtas apskaitomas seniūnijos balanse sudaro 4 810 391,07 Eur, iš jų:

 Ilgalaikis nematerialus turtas – 27 679,32 Eur.

 Ilgalaikis materialus turtas – 4 753 604,72 Eur.

 Ilgalaikis finansinis turtas – 2 004,41 Eur.

 Trumpalaikis turtas - 29 107,03 Eur.

 2.4. Viešųjų darbų programa (lėšos, įdarbinta žmonių, veikla).

Viešųjų darbų programai lėšos nenumatytos.

1. **Vilniaus rajono savivaldybės administracijos Zujūnų seniūnijos misija, vizija.**

 3.1. Seniūnijos misija.

Seniūnija siekia sutelkti atstovaujamos teritorijos kaimo gyventojus, bendruomenes bei kitas nevyriausybines organizacijas, partnerystėje su vietos valdžia ir verslu, kurti patrauklią gyventi kaimo aplinką, užtikrinančią vietos verslo plėtrą, socialinę integraciją ir kraštovaizdžio išsaugojimą.

 3.2. Seniūnijos vizija.

Zujūnų seniūnija, su vieninga kaimų bendruomene, sparčiai besiplečiančia infrastruktūra (vandens bei nuotekų tinklų gerinimas, gatvių apšvietimo įrengimas, Zujūnų kaime ir Čekoniškių kaime prekyvietės įrengimas), sveika aplinka, išpuoselėtu kraštovaizdžiu bei glaudžiai bendradarbiaujančiais ir stipriais verslo, paslaugų, turizmo sektoriais. Kokybiška socialinių paslaugų ir sveikatos priežiūros sistema.

 3.3. Einamųjų metų seniūnijos metinio veiklos plano tikslai.

Planuojant kelių modernizavimo darbus pirmiausia atsižvelgiama į sekančius kriterijus - ar gatvę naudojasi visuomeninis transportas, automobilių judėjimo intensyvumas, ar gatvė veda prie savivaldybės visuomeninių objektų, ar tat tęstinis objektas, ar gatvė kelia pavojų saugiam eismui, ar gatvė veda į teritorijas užstatytas daugiau kaip 2/3 suplanuotų užstatyti teritorijų, ar gatvėje įrengti inžineriniai tinklai, ar gatvė naudojasi daug gyventojų (>50). Tokių būdu šiemet naują asfaltą planuojama įrengti tankiai apgyvendintose ir pasižyminčiuose intensyvių automobilių judėjimu gatvėse – Žaliojoje g. Zujūnų k.,Tvenkinių g. Buivydiškių k., Vakarų g. Antežerių k.(bent pradėti projektavimo darbus, nes reikia keisti gatvės trasą ir iškelti šalia kelio esančias komunikacijas), Č.Milošo g., Upės g., Senųjų Gudelių g. Gudelių k., Koplyčninkų g. Koplyčninkų k. Taip yra poreikis kapitaliai remontuoti jau esančią asfaltbetonio dangą ypač judriose, tranzitinėse gatvėse, tokiose kaip Sodų g. Zujūnų k., Smėlio g. Geležių k. Už savivaldybės lėšas planuojama sutvarkyti sunkiai pravažiuojamas kelio atkarpas Žebronių g., Papiškių k., Baltiešos ir Cintų g. Vilkeliškių k., Sviliškių g. Sviliškių k., Upes g. (prie Karveliškių kapinių) (įrengiant žvyro – skaldos bei žvyro pagrindus), bei pagal galimybės pagerinti tokių judrių gatvių kaip Upės g. bei Č. Milošo g. kai kurių atkarpų dangos kokybę. Pagal poreikį planuojama prižiūrėti gatvės su asfalto ir žvyro dangomis - numatomas asfaltbetonio dangos pažaidų taisymas, taip pat žvyrkelių greideriavimas, smulkūs remontas, pakelių šienavimas, šaligatvių priežiūra.

Šiemet avarinių ir ligotų medžių pjovimui yra numatyta apie 10 tūks. Eur, tad pirmoje eilėje numatoma pradėti tvarkyti pavojingus senus medžius Zujūnų, Buivydiškių, Papiškių gyvenvietėse.

Pagal pastarųjų kelių metų gyventojų prašymus bei skundus, esant finansinėms galimybėms planuojama sutvarkyti pralaidą per Čekonės upelį J. Kochanovskio g. Čekoniškių k., bei įrengti bent vieną pėsčiųjų perėja Žirgų g. ties Antežerių gyvenvietėje, tam reikalui reikęs įrengti nedidelę šaligatvio atkarpą. Didinant saugumo gatvėse lygį, planuojama įrengti kelius greičio ribojimo kalnelius – Gegužes 1 - osios g., Ežero g., Sudūvių g., Pergalės g. Kaip ir kasmet, pagal poreikį bus įrenginėjami kelio ženklai ir informacinės lentelės. Taip esant finansinėms galimybėms, reikia įrengti šaligatvio atkarpas ypač jūdrioje Sudūvių g., bei pilnai šaligatvį Salotės g. Salotės k. ribose.

Buvo aptartas ir trijų metų vietinės reikšmės kelių (gatvių) remonto, tiesimo, rekonstrukcijos darbų planas. Atsižvelgiant į kelių tvarkymo eiliškumo kriterijus, siūloma pagal turimas finansinės galimybės dėmesį skirti Č. Milošo g. ir Upės g. atkarpų tolimesniam asfaltavimui, Žaliosios ir Buivydiškių gatvių Zujūnų k. asfaltavimui, taip pat Senųjų Gudelių, Kankorežių, Koplyčninkų, Tvenkinių, Dangaus gatvių rekonstrukcijai. Trijų metų bėgyje būtų pravartu įrengti pėsčiųjų taką (šaligatvį) ypač judrioje Salotės g. bei Sūduvių g. atkarpose. Esant finansinėms galimybėms būtų pravartu bent minimaliai sutvarkyti esamą poilsio zona prie Gineitiškių ežero Žirgų gatvėje (sutvarkyti aplinką, smėlio užviežimas, nauji suolai, kitą poilsio zonoms būdinga įranga), bei baigus sklypo projektavimo darbus įrengti vaikų žaidimų aikštelę vakarų gatvėje Antežerių kaime, plėsti infrastruktūrą (vandens bei nuotekų tinklų gerinimas), atlikti vietinės reikšmės kelių ir gatvių priežiūros darbus, užtikrinti vietinių kelių bei gatvių apšvietimo tinklų priežiūrą, užtikrinti viešųjų erdvių tvarkymą, gerinti socialinio aptarnavimo kokybę, aktyvinti kultūrinį, sportinį, turistinį bei dvasinį gyvenimą; saugoti ir puoselėti dvasines, istorines vertybės, krašto tradicijas; telkti bendruomenę bendroms akcijoms, renginiams, šventėms; mažinti seniūnijos gyventojų socialinę atskirtį.

1. **Einamųjų metų KPPP ir Vietos bendruomenių savivaldos programos lėšų poreikis.**

 4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

Planuojamas lėšų poreikis – 210 000,00 Eur

Pagrindinės spręstinos problemos:

* Gyvenviečių asfaltavimas (Buivydiškių g., Žalioji g.-Zujūnų k., Tvenkinių g -Buivydiškių k., Senųjų Gudelių g., Dangaus g.-Gudelių k., Koplyčninkų g. -Koplyčninkų k., Kankorežių g. -Maskoliškių k., Č. Milošo g. Maskoliškių k., Upės g. Smiglių k.);
* Greideriavimas;
* Pažaidų taisymas gatvių su asfaltbetonio danga;
* Žvyro-skaldos bei žvyro pagrindo įrengimas (Žebronių g. Papiškių k., Baltiešos g. ir Cintų g. Vilkeliškių k., Sviliškių g. Sviliškių k., Upės g. (prie Karveliškių kapinių));
* Greičio mažinimo kalnelių įrengimas (Antežerių k. Ežero g., Sudūvių g.-Buivydiškių k., Gegužės 1-osios g., Pergalės g.-Zujūnų k.);
* Šaligatvio atkarpos įrengimas Sudūvių g. Buivydiškių k. ir Salotės g. Salotės k.;
* Avarinių ir ligotų medžių pjovimas;
* Pėsčiųjų perėjos Žirgų g. Antežerių k. įrengimo.

 4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Lėšų poreikis neplanuojamas.

 4.3. Iš savivaldybės biudžeto skirtos lėšos įsiskolinimams dengti.

Zujūnų seniūnija iš savivaldybės biudžeto skirtų lėšų įsiskolinimams dengti sudaro 316,40 Eur.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės pavadinimas** | **Rezultatai/ Vertinimo kriterijai** | **Savivaldybės biudžeto asignavimai**  | **Iš viso** | **Pastabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)**  |  |
| 03 | 01 | **Plėtoti rajono gyventojams patogią ir saugią susisiekimo sistemą** |  |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus** |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Apšviesti elektros energija gatves,  | 260,0 |  |  | 260,0 |  | 260,0 | Tame tarpe ilgalaikiam turtui: 60,0 |  |
|  |
| **Programos pavadinimas (04)**  |
| 04 | 01 | **Užtikrinti sklandų savivaldybės institucijų darbą** |
| 04 | 01 | 01 | **Sudaryti sąlygas Savivaldybės funkcijų vykdymui** |
| 04 | 01 | 01 | 04 | Seniūnijų darbo organizavimas | Vykdoma nuolat | 190,8 |  | 1,1 | 191,9 |  | 191,9 | Tame tarpe ilgalaikiam turtui: 7,0 |
| 04 | 02 | 01 | **Sudaryti sąlygas Savivaldybės funkcijų vykdymui** |
| 04 | 02 | 01 | 04 | Žemės ūkio funkcijų vykdymas | Vykdoma nuolat | 23,4 |  |  | 23,4 |  | 23,4 |  |
| 04 | 01 | 02 | **Sudaryti sąlygas Savivaldybės funkcijų vykdymui** |
| 04 | 01 | 02 | 08 | Gyvenamosios vietos deklaravimas  | Vykdoma nuolat |  | 1,8 |  | 1,8 |  | 1,8 |  |

|  |
| --- |
| **Saugios ir švarios gyvenamosios aplinkos kūrimo programa (05)**  |
| 05 | 01 | **Užtikrinti gyventojams nepertraukiamą komunalinių paslaugų teikimą** |
| 05 | 01 | 02 | **Palaikyti rajone švarią aplinką** |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Sutvarkyti seniūnijos pakelės, šiukšliaviečių sutvarkymas, šiukšlių išvežimas iš kapinių | 11,7 |  |  | 11,7 |  | 11,7 |  |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Seniūnijos teritorijoje kelių ir šalikelių priežiūra, avarinių medžių nupjovimas, kapinių priežiūra ir sutvarkymas | 605,1 |  |  | 605,1 |  | 605,1 | Tame tarpe ilgalaikiam turtui: 262,4 |
| **Socialinės atskirties mažinimo programa (08)** |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** |
| 08 | 01 | 01 | **Teikti socialinę paramą** |  |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | Vykdoma nuolat | 23,5 |  |  | 23,5 |  | 23,5 |  |

Seniūnas Miroslav Gajevski

Vyresnioji finansininkė Zuzana Tribocka